Acilius

Acilius er en slekt av biller og tilhører familiegruppen vannkalver. I Norge finnes to arter.

Utseende 
Artene i denne slekten er ganske store (gjerne 15-20 millimeter) og utmerker seg ved at kroppsformen er bredt oval og noe flat. Kjønnene skilles lett på at dekkvingene hos hannen er ganske glatte, hos hunnen har de markerte lengdefurer.

Levevis 
Både de voksne billene og  larvene, er  rovdyr.  Larvestadiene er i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig. Acilius-artene finnes gjerne i små, vegetasjonsrike dammer. Livssyklusen tar vanligvis ett år.

Utbredelse 
Slekten har en holarktisk utbredelse.

Systematisk inndeling 

Oversikten følger Artsdatabankens regler og de arter som er funnet i Norge eller antas å kunne bli oppdaget her. Angitt antall funn i Norge er fra september 2020. Det er mulig å søke flere opplysninger med navnet hos Artsdatabanken eller se fullstendig utbredelse og data for en art eller gruppe hos Artskart.

 Ordenen biller, Coleoptera
 Underordenen Adephaga
 Overfamilien Caraboidea
 Familien vannkalver Dytiscidae Leach, 1815
 Underfamilien kjempevannkalver, Dytiscinae Leach, 1815
 Stammen Aciliini Thomson, 1867
 Slekten Acilius Leach, 1817
 Acilius abbreviatus Aubé, 1838
 Acilius athabascae Larson, 1975
 Acilius canaliculatus (Nicolai, 1822), 406 funn i Norge
 Acilius confusus Bergsten, 2006
 Acilius duvergeri Gobert, 1874
 Acilius florissantensis Wickham, 1909 - fossil art
 Acilius fraternus (Harris, 1828)
 Acilius japonicus Brinck, 1939
 Acilius kishii Nakane, 1963
 Acilius mediatus (Say, 1823)
 Acilius oeningensis (Heer, 1847)
 Acilius praesulcatus Lomnicki, 1894
 Acilius semisulcatus Aubé, 1838
 Acilius sinensis Peschet, 1915
 Acilius sulcatus (Linnaeus, 1758), 404 funn i Norge
 Acilius sylvanus Hilsenhoff, 1975

Referanser

Kilder 
 Fauna Europaea Web Service (2004). Kjempevannkalver Fauna Europaea version 1.1. www.faunaeur.org - utbredelsesdatabase for europeiske dyr.

Eksterne lenker 
 

Vannkalver
Biller formelt beskrevet i 1817
Dyr formelt beskrevet av William Elford Leach